section_heading: Veza između linearnih i kutnih veličina
paragraph_text: Točka pritom prelazi put <math>\scriptstyle s </math>, ima brzinu <math>\scriptstyle\vec v </math> te ubrzanje <math>\scriptstyle\vec a </math>. Za te se veličine kod kružnog gibanja često koristi pridjev linearne ili obodne, da bi se naglasila razlika u odnosu na kutne veličine povezane s njima. Kutne veličine opisuju vrtnju polumjera (točnije, radij-vektora) koji "prati" gibanje točke. To su kut zakreta <math>\scriptstyle\varphi </math> radij-vektora, njegova kutna brzina <math>\scriptstyle\vec\omega </math> te njegovo kutno ubrzanje <math>\scriptstyle\vec\alpha </math>.